CELEX: 62021TN0166
Language: et
Date: 2021-03-29 00:00:00
Title: Kohtuasi T-166/21: 29. märtsil 2021 esitatud hagi – Autorità di sistema portuale del Mare Ligure occidentale jt versus Euroopa Komisjon

17.5.2021   
            
            
               ET
            
            
               Euroopa Liidu Teataja
            
            
               C 189/23
            
         
      29. märtsil 2021 esitatud hagi – Autorità di sistema portuale del Mare Ligure occidentale jt versus Euroopa Komisjon
      (Kohtuasi T-166/21)
      (2021/C 189/26)
      Kohtumenetluse keel: itaalia
      
         Pooled
      
      
         Hagejad: Autorità di sistema portuale del Mare Ligure occidentale ja 15 teist hagejat (esindajad: advokaadid F. Munari, I. Perego, G. Roberti, S. Zunarelli)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni otsuse artiklid 1, 2, 3 ja 4;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Käesolev hagi on esitatud komisjoni 4. detsembri 2020. aasta otsuse C(2020) 8498 (lõplik) Itaalia rakendatud riigiabikava SA.38399 2019/C (ex 2018/E) kohta – Itaalia sadamate maksustamine, vaidlustamiseks.
      Selle otsusega kvalifitseeriti Itaalia sadamasüsteemi asutustele kohaldatava äriühingu tulumaksust vabastamine riigiabiks.
      Hagejad esitavad hagi põhjendamiseks järgmised väited ja argumendid.
      
                  1.
               
               
                  Esimese väite kohaselt on otsus ekslik ja rikub ELTL artikli 107 lõiget 1 osas, milles väidetakse, et sadamasüsteemi asutused tegelevad majandustegevusega komisjoni kindlaks määratud kriteeriumide kohaselt. Hagejad väidavad selle kohta, et komisjon eksis, kui ta leidis, et ta võib üle kanda kriteeriumid, mis on välja töötatud praktikas ja kohtupraktikas seoses teiste liikmesriikide sadamate või muud liiki taristu kohta, rikkudes sellega ka üldist võrdse kohtlemise ja hea halduse põhimõtet.
               
            
                  2.
               
               
                  Teise väite kohaselt on otsus lisaks ekslik ja rikub ELTL artikli 107 lõiget 1 osas, milles komisjon moonutas Itaalia esitatud kaitseargumente turu puudumise kohta, kuna tegemist on liikmesriigi seadusandja otsusel konkurentsile mitte avatud majandussektoriga.
               
            
                  3.
               
               
                  Kolmanda väite kohaselt rikkus komisjon ka ELTL artiklit 345, ELTL artikleid 3, 7 ja 121 ning mitut liidu õiguse põhimõtet, kuna ta ei võtnud arvesse asjaolu, et alusleping ei mõjuta liikmesriikide õigust jätta sadama varad ja taristu riigiomandisse ning usaldada ja anda reguleerimine ja juhtimine eranditult sellistele riigisisestele struktuuriüksustele nagu sadamasüsteemi asutused.
               
            
                  4.
               
               
                  Neljanda väite kohaselt on otsus ekslik ja rikub ELTL artikli 107 lõiget 1 osas, milles:
                  
                              —
                           
                           
                              tuvastati, et toimus riigiressursside üleandmine;
                           
                        
                              —
                           
                           
                              leiti, et sadamasüsteemi asutuste suhtes kohaldatav maksustamiskord on valikuline;
                           
                        
                              —
                           
                           
                              leiti, et Itaalia sadamate maksustamiskord võib moonutada konkurentsi ja liikmesriikidevahelist kaubandust.
                           
                        
            
                  5.
               
               
                  Viienda väite kohaselt ei ole otsuses läbi viidud vajalikku uurimist ja otsus on põhjendamata.